# SA-6

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
רכב שיגור נייד SA-6

SA-6 היא סוללת טילי קרקע-אוויר סובייטית ניידת, נגד מטוסים הטסים בגובה נמוך עד בינוני, ומיועדת להגן על מטרות קרקעיות מפני מתקפה אווירית. שמה המלא הוא "NIIP\Vympel 2K12 "Kub (בברוסית "Kub" משמעו "קובייה"), (בקוד דיווח נאט"ו המערכת מכונה SA-6 Gainful ("רווחי")).

כל סוללה מורכבת מרכבים דומים נושאי מכ"ם, האחד נקרא 1S91 (קוד דיווח נאט"ו: “Straight Flush"), הנושא מכ"ם בעל טווח של 75 ק"מ. הסוללה בדרך כלל כוללת ארבעה רכבי שיגור הנושאים שלושה טילים כל אחד, וארבע משאיות הנושאות שלושה טילים חלופיים ועגורן כל אחת.

## [עריכה] היסטוריה

רכב SA-6 במהלך שיגור טילים
מכ"ם המערכת כשברקע רכב שיגור

המערכת המקורית יוצרה בשנת 1967. לעיתים נטען שמערכת הנ"מ של הצי הסובייטי, ה-"SA-N-3" היא גרסה ימית של ה-SA-6, אבל זהו לא המקרה. מערכת ה-"SA-N-3" היא מערכת נפרדת, דבר לא שגרתי למערכת טילי קרקע-אוויר סובייטית, שאין לה גרסה המתאימה לשימוש ביבשה.

השימוש הידוע ביותר של ה-SA-6 בעימות היה במהלך מלחמת יום הכיפורים בשנת 1973, כאשר מספר מטוסים ישראלים הופלו בשלב מוקדם של המלחמה. קולטי אזהרות המכ"ם של מטוסי חיל האוויר לא הזהירו את הטייסים שהם במעקב על ידי המערכת. ברגע שהקולטים תוכנתו מחדש והטקטיקה שונתה, מערכת ה-SA-6 כבר לא היוותה איום כה חמור על המטוסים. התקרית הזאת הובילה לכך שהמערכת כונתה "שלושת אצבעות המוות" (Three Fingers of Death), בתור התייחסות להופעתם של רכבי השיגור.

## [עריכה] פריסה

מערכת ה-"SA-6" חולקת הרבה רכיבים משותפים עם מערכת ה-"SA-4". בהרבה מובנים המערכות תוכננו כדי להשלים אחת את השנייה; מערכת ה-"SA-4" יעילה לטווח ארוך ולגובה רב, ואילו מערכת ה-"SA-6" יעילה לטווח בינוני ולגובה נמוך עד בינוני. מערכות הנ"מ "SA-7" ו-"SA-8" משלימות את התמונה מפני שהן יעילות לטווח קצר ולגובה נמוך.

המערכת מסוגלת לאתר מטרות ולהתחיל לעקוב אחריהן בעזרת המכ"ם "1S91 "Straight Flush מטווח של 75 ק"מ, ולשגר לעברן טילים החל מטווח של 28 ק"מ. משתמשים גם במערכת זיהוי עמית-טורף בעזרת אותו המכ"ם. המערכת יכולה להנחות בין טיל אחד לשלושה טילים כנגד מטרה אחת בכל רגע. הטיל משוגר תחילה בהנחיה מבוקרת ובהמשך בעזרת מערכת התבייתות מכ"ם (SARH), כאשר יכולת המעקב מסופקת על ידי מכ"ם ה-"Straight Flush". פיצוץ הטיל נגרם עקב ההתנגשות במטוס או עקב פצצת מרעום. על הדגמים החדישים ביותר של המערכת, מתקינים על רכב השיגור מערכת מעקב אופטית שמאפשרת לבצע יירוט בלי שימוש במכ"ם (לצורכי הסוואת המערכת, או כנגד אזורים שיש בהם פעילות רבה של משבשי מכ"ם (ECM), ובמקרה זה גובה היירוט היעיל מוגבל ל-14 ק"מ. שיטת המעקב האופטית מאפשרת יירוט בגבהים נמוכים יותר מאלה שמכ"ם המערכת מספק. מהירות המטרה המקסימלית כשעוקבים אחר מטוס מתקרב היא 2 מאך, ומאך אחד ביירוט שבו אחר מטוס מתרחק. מהירותו המירבית של הטיל היא בערך 2.8 מאך.

## [עריכה] טילי המערכת והגרסאות השונות

רכב שיגור 3M9 מסווה לאזור מדברי

לטילים הגדולים למדי של המערכת יש טווח מינימלי של 3 ק"מ וטווח מקסימאלי של 24 ק"מ. גובה הפעולה של הטיל נע בין 50 ל-12,000 מטר. הטיל שוקל 599 ק"ג וראש הנפץ שוקל 56 ק"ג. מהירות הטיל המרבית היא בקירוב 2.8 מאך. כוח ההנעה מסופק על ידי מנוע רקטי הפועל על דלק מוצק, ולאחר שהדלק נשרף, תא השריפה שלו הופך למנוע רמג'ט מהפכני, הממקם את הטיל הזה הרבה מעבר לטילים אחרים בני זמנו מבחינת כוח ההנעה. וכן, מקשה על טייסים לראות את הטיל המגיע בגלל החוסר בעשן הפליטה שיכול להסגיר אותו.

בשנת 1977, נוצרה גרסה חדשה בשם "M9M1 SA-6B", הכוללת שלושה טילים המוצבים בתושבות משלהם (כמו במערכת "SA-11 "Gadfly, התחליף היעיל יותר של המערכת SA-6) ומכ"ם משולב להנחיית טילים בשם “Fire Dome".

מערכת ה-"9K37 "Buk (המכונה בנאט"ו "SA-11 "Gadfly) היא ההתפתחות של מערכת ה-"SA-6".

שדרוג מוקדם ומשמעותי היה החלפת הטילים מסוג 2K12 לטילים מגרסת 2K12E. המערכת הזאת נקראה "ריבוע" ברוסית.

מערכת הנ"מ ההודית "Akash" מבוססת בעיקר על הטילים של מערכת ה-"SA-6", אבל בעלת מערך משולב חדש של מכ"מים, רכבי שיגור אחרים ושיפורים נוספים.

## [עריכה] מערכות מכ"ם נוספות

מערכת ה-"SA-6" יכולה להיות שימושית בחטיבה מרחבית. אם משתמשים בה באזור כזה היא תלווה על ידי מערכות מכ"ם נוספות לסריקת מטרות בטווח רחוק יותר ובגובה נמוך יותר, בנוסף למערכת המכ"ם “Straight Flush". מערכות אלה כוללות:

- מכ"ם P-12\1RI14 "Spoon Rest" 314 קילו-וואט, המשמש להתרעה מוקדמת (משתמשים בו גם במערכת SA-2, והטווח שלו הוא 275 ק"מ).
- מכ"ם "P-40 "Long Track המשמש להתראה מוקדמת (משתמשים בו גם במערכות SA-4 ו-SA-8, והטווח שלו הוא 175 ק"מ).
- מכ"ם P-15 "Flat Face" 380 קילו-וואט המשמש להתראה מוקדמת (משתמשים בו גם במערכת SA-3 והטווח שלו הוא 250 ק"מ).
- מכ"ם "Thin Skin"/"Side Ney" המשמש לאיתור גובה המטרות (משתמשים בו גם במערכות SA-2, SA-4 ו-SA-5, והטווח שלו הוא 240 ק"מ).
- מכ"ם “Score Board" המשמש לזיהוי עמית-טורף.

מכ"מי "Spoon Rest" ו-"Thin Skin" מוצבים על גבי משאית, מכ"ם ה-"Long Track" על רכב זחלילי (רכב AT-T שעבר שינוי) ומכ"ם ה-"Flat Face" מוצב על טנדר. לא ידוע מהי התושבת של מכ"ם ה-"Score Board".

בלי הרכב הנייד הנושא את מכ"ם "P-40 "Long Track, מערכת ה-"SA-6" לא מסוגלת לעקוב אחרי מטוסים הנמצאים בגובה רב.

מכ"ם "Flat Face" | מכ"ם "Side Net" | מכ"ם "Long Track"

מקור: http://he.wikipedia.org../../../s/a/-/SA-6_c5f8.html

קטגוריות: נשק נגד מטוסים | טילי קרקע-אוויר

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Italiano
- 日本語
- 中文